Բելիչի (կղզի)

Բելիչի, Շանտարյան կղզեխմբի կղզի։ Մակերեսը մոտ 70 կմ2 է, երկարությունը 20 կմ է, լայնությունը՝ 1,5-ից 7 կմ։ Մայրցամաքից բաժանված է Լինդգոմի նեղուցով, հարևան Մալիյ Շանտար կղզուց՝ Օպասնի նեղուցով։ Կղզին պատված է խեժափիճու անտառով։

Բելիչիից 2-2,5 կմ արևմուտք գտնվում են Հյուսիսային, Միջին և Հարավային կղզիները։

Բելիչին հարևան կղզիների հետ միասին մտնում է «Շանտարյան կղզիներ» անունով բնության պետական արգելավայրերի կազմի մեջ։ 2013 թվականին Ռուսաստանի կառավարության հրամանով բացվել է «Շանտարյան կղզիներ» Ազգային պարկը, որի կազմի մեջ ևս մտնում է Բելիչի կղզին։

Ծանոթագրություններ